burgasdotpro/wikipedia huggingface dataset:
Počítačová grafika

Počítačová grafika je z technického hľadiska odbor informatiky, ktorý využíva počítače na syntetické vytváranie umelých obrazov (tzv. rendering), na úpravu zobraziteľných a priestorových informácií nasnímaných z reálneho sveta – napríklad digitálna fotografia, skenovanie 2D, 3D. Z hľadiska umenia ide o samostatnú kategóriu grafiky.
Spôsob podania grafickej informácie.
2D počítačová grafika.
Existujú dva základné prístupy k 2D grafike: vektorová a rastrová grafika. Vektorová grafika ukladá presné geometrické dáta, napríklad súradnice bodov, prepojenia medzi bodmi (úsečky, krivky) a výplne tvarov. Väčšina vektorových grafických systémov umožňuje použiť štandardné tvary ako kruh, štvorec a pod. 
Naopak základom rastrovej grafiky je pravidelná sieť pixelov, organizovaná ako dvojrozmerná matica bodov. Každý pixel nesie špecifické informácie, napríklad o jase, farbe, transparentnosti bodu, alebo kombináciu týchto hodnôt. Obrázok v rastrovej grafike má obmedzené rozlíšenie, ktoré sa udáva počtom riadkov a stĺpcov. Dnes sa často kombinuje rastrová a vektorová grafika v súborových formátoch ako PDF alebo SWF.
Kombinácia vektorovej a rastrovej grafiky sa označuje ako metagrafika.
3D počítačová grafika.
3D grafika je príbuzná vektorovej 2D grafike. Tiež pracuje so súradnicami bodov a informáciami o úsečkách, krivkách a plochách, ale dáta sú uložené v trojrozmernom koordinačnom systéme. Z týchto trojrozmerných dát reprezentujúcich teleso je potom renderovaný 2D obrázok. 
Rôznymi technikami sa dajú v 3D grafike vytvoriť veľmi realisticky vyzerajúce obrázky vďaka verné simuláciu svetelných a optických javov ako sú tieň, odraz svetla, lom svetla alebo kaustika. Pokročilé vývojové nástroje umožňujú aj realistické animácie vrátane pohybov odevu, vlasov, vodnej hladiny a simulácia fyzikálnych javov ako je gravitácia a odrazy. 
ASCII art.
ASCII art je jedným z najstarších odvetví počítačovej grafiky. Spočíva v reprezentáciu obrázkov a ďalších grafických prvkov pomocou písmen a znakov tabuľky ASCII. Základy tejto umeleckej disciplíny vznikli už v 19. storočia s prvými písacími strojmi a od 60 rokov sa s rozšírením počítačov a najmä ich periférií určených pre tlač stal rozšírenejším.
Grafické editory.
Rastrové (bitmapové)
Moderné textové procesory (MS WORD, AmiPro a iné) majú jednoduchý grafický editor zabudovaný už ako príslušenstvo, tabuľkové procesory (MS Excel, Quattro Pro) zase obsahujú moduly pre jednoduché vytváranie grafov priamo z tabuliek.
Špeciálnu skupinu programov pre tvorbu prezentácií reprezentuje napr. Power Point z balíka MS Office.
Vektorové:
Obdobný systém práce používajú aj Zoner Callisto či nástroj na kreslenie obrázkov v MS Worde.
Už značne špeciálna oblasť tvorby máp je pokrytá programami Bentley GIS, ArcView, AutoCAD Map...
Pre animácie sa používajú napr. Flash, Corel Movie, 3D Studio MAX, True Space 3D
Formáty grafických súborov.
Formátom grafického súboru rozumieme spôsob záznamu obrázku do súboru (vlastný spôsob kódovania obrázku) a komprimačnú metódu.
Pozri aj.
Grafický formát
Zlatka

Zlatka môže byť:
Folkearth

Folkearth je medzinárodné zoskupenie, vytvorené hudobníkmi, hrajúcimi folk a viking metal.
História.
Skupina vznikla na základe myšlienky litovčana Metfolvik zo skupiny Rawenclaw, ktorý ňou "„nakazil“" Magnusa Wohlfarta z Nae'blis, Wulfstana a Athelstana z anglických Forefather a Mariosa Koutsoukosa z gréckeho zoskupenia Dol Amorth. Títo piati vytvorili v roku 2003 základ, ku ktorému sa postupne pridávali ďalší hudobníci. Prvý album "A Nordic Poem" sa začal nahrávať na jar 2004. Album mal mať pôvodne cez 60 minút, no časť materálu sa stratila a tak bola výsledná dĺžka len 40 minútová. Neskôr, pre nekvalitný zvuk, sa spravilo remastrovanie a reedícia. Celkovo na ňom vo finálnej fáze spolupracovalo 31 hudobníkov z ôsmich krajín.
Nasledujúce albumy mali takisto pestré obsadenie, na nahrávaní každého sa zúčastnilo (s menšími obmenami) približne 30 ľudí. Jednotlivé skladby vznikajú návrhom melódie určitým muzikantom, ktorý potom upravujú ostatní členovia zokupenia. Texty sú (s niektorými výnimkami) v angličtine a ich témami sú prevažne nordická, keltská a grécka mytológia. Skupina v tomto zložení nie je schopná živých vystúpení, ani to neplánuje.
Florin

Florin (z tal. "fiorino" = zlatý/florén) môže byť:
Mnohostranná agentúra pre investičné záruky

Mnohostranná agentúra pre investičné záruky (anglicky "Multirateral Investment Guarantee Agency" - MIGA) ako jedna z inštitúcii Skupiny Svetovej banky bola založená v roku 1988, ale Oficiálne začala svoju činnosť až v roku 1990.
Ciele.
Cieľom tejto inštitúcie je podporiť prílev zahraničných investícii do výrobnej sféry členských krajín, hlavne rozvojových, poskytovať záruky zahraničným investorom v súvislosti s politickými rizikami a poskytnúť poradenské služby.
Kapitál získava zo vstupných vkladov členov, príspevkov od členských krajín a zisku. Riadiacimi orgánmi sú Rada guvernérov a Rada riaditeľov.
Členstvo.
MIGA má 175 členov.
Revízor (divadelná hra)

Revízor je satirická komédia s prvkami satiry od N.V. Gogoľa. Námet na jej napísanie získal od Puškina a kritizuje v nej spoločenské pomery vo vtedajšom Rusku. Po premiére Revízora musel N.V. Gogoľ opustiť Rusko, pretože kritika ho považovala za nepriateľa štátu.
Téma.
Vzťahy ľudí v zaostalej ruskej dedine - poukázanie na pokrytectvo ľudí, na ich nečestnosť.
Hlavná myšlienka.
Kritika feudálno-nevoľníckeho zriadenia. 
Nie vždy môže byť prvý dojem správny. 
Formálna stránka.
Revízor je komédia v piatich dejstvách.
Celý dej odohráva v tej istej dedine aj keď na rôznych miestach. Odohráva sa počas 2 dní.
Význam diela.
Revízor je majstrovská komédia. V tejto komédii Gogoľ kritizoval feudálno-nevoľnícke zriadenie a štátny aparát cárskeho Ruska. Táto komédia odhalila korupciu ruských úradníkov, ale aj vrstvy obchodníkov a statkárov, ktorí úradníkov podplácajú. Cárska úradnícka trieda bola dielom nesmierne pohoršená a útočila na autora do takej miery, že bol nútený opustiť krajinu.
Dej.
Do malého mesta príde mladý úradník z Hlavného mesta Ivan Chlestakov. Mestskému kapitánovi v tej dobe oznámia, že má do ich mestečka zavítať revízor z Hlavného mesta. Preto všetci začnú za tohto revízora považovať práve Chlestakova. Ten kvôli nedostatku peňazí vďačne príjme ubytovanie v kapitánovom dome a berie úplatky od vysoko postavených miestnych úradníkov.Dokonca požiada o ruku kapitánovu dcéru Máriu. Hneď na to odchádza so sľubom, že sa vráti nasledujúci deň. No v skutočnosti to nemyslí vážne. Obyvatelia mesta sa dozvedia z listu, ktorý poslal Chlestakov svojmu priateľovi, že on nie je tým revízorom a že si z každého urobil hlupáka. No vtedy je už neskoro. Chlestakov je preč a do mesta prichádza skutočný revízor.
Medzinárodné centrum pre riešenie investičných sporov

Medzinárodné stredisko pre riešenie investičných sporov (anglicky "International Centre for Settlement of Investment Disputes" ICSID) ako jedna z inštitúcii Skupiny Svetovej banky bola založená v roku 1966 na základe Konvencie o riešení investičných sporov medzi členských štátmi a súkromnými investormi iných členských štátov (Konvencia).
Ciele.
Ceiľom ICSID je riešiť investičné spory medzi členskými krajinami a zahraničnými investormi, ktorí sú štátnymi príslušníkmi iných členských krajín. Členské štáty, ktoré podpísali Konvenciu, súhlasili s tým, že rozhodnutia vynesené rozhodcovským tribunálom budú pre obidve strany záväzné, t. j. obidve strany budú dodržiavať a plniť podmienky rozhodnutí. Ich porušenie môže byť predmetom súdneho pojednávania pred Medzinárodným súdom v Haagu. Okrem toho sa snaží riešiť "ad hoc spory", ktoré sa riešia podľa arbitrážnych pravidiel Komisie OSN pre Medzinárodné obchodné právo (UNCITRAL). 
ICSID participuje aj pri vytváraní a harmonizovaní právnych noriem.
Orgány.
Orgánmi ICSID sú Správna rada a Sekretariát. Správna rada ("Administrative Council") sa skladá z členov menovaných jednotlivými krajinami, ktoré podpísali Konvenciu. Predsedom Správnej rady ICSID je prezident Svetovej banky, David Malpass. Výročné zasadnutia rady sa konajú spoločne s výročnými zasadnutiami MMF a Svetovej banky. Sekretariát reprezentuje ICSID a spravuje arbitrážne konania.
Členstvo.
K marcu 2008 podpísalo Konvenciu 155 krajín, z ktorých 143 ju aj ratifikovalo.
Peseta

Peseta môže byť:
Zlotý

Zlotý (poľ. złoty) môže byť:
Bulharský lev

Bulharský lev (ISO 4217 BGN) je menová jednotka Bulharska. Delí sa na 100 stotiniek. 
5. júla 1999 urobila bulharská národná banka menovú reformu, pri ktorej 1000 levov sa transformovalo do 1 nového leva. ISO kód sa zmenil z BGL na BGN a súčasne sa naviazala mena na nemeckú marku fixným kurzom 1:1. Po tom, ako bol určený presný výmenný kurz medzi markou a eurom, naviazal sa lev na euro v rovnakom pomere ako nemecká marka, a to v pomere 1 EUR = 1,95583 BGN.
Mince: 1, 2, 5, 10, 20, 50 stotinek, 1 lev
Bankovky.: 1, 2, 5, 10, 20, 50, 100 leva
Florén

Florén alebo florin (lat. "florenus", tal. "fiorino", maď. "forint", angl. a fr. "florin", nem. "Floren/Florin/Gulden") môže byť:
Lei

Lei môže byť:
LEI môže byť:
Leu

Leu môže byť:
Ján Mucha

Ján Mucha môže byť:
Northwest (USA)

Northwest je jeden z regiónov USA, ktorý zahŕňa severozápadné štáty po región Veľké prérie a obsahuje štáty Oregon a Washington, pričom niekedy sa sem zaraďuje aj Idaho, Montana, juhovýchodná Aljaška a Wyoming. Zriedkavo sa sem zaraďuje aj časť severnej Kalifornie.
Mountain states

Mountain States alebo Mountain West je názov jedného z 9 geografických regiónov USA, ktoré oficiálne rozlišuje United States Census Bureau.
Tvorí ho 8 štátov: Arizona, Colorado, Idaho, Montana, Nevada, Nové Mexiko, Utah a Wyoming. Spolu s Pacifickými štátmi Aljaška, Kalifornia, Havaj, Oregon a Washington, tvorí tento región širší región West, čo je jeden zo štyroch regiónov USA, ktoré rozlišuje United States Census Bureau.
Roman Turčáni

Roman Turčáni (* 28. marec 1990, Bratislava) je slovenský atlét, bežec na 100 a 200 metrov. Je členom Slávia UK Bratislava. Je halovým majstrom Slovenska z roku 2008 v behu na 200 metrov. Jeho trénerkou je Dana Horská.
Život.
Vyrastal v Karlovej Vsi, ale neskôr sa presťahoval do Ružinova, kde od 11 rokov navštevoval športové gymnázium.
Jim Pattison Group

Jim Pattison Group je tretia najväčšia súkromná spoločnosť v Kanade a podľa posledného prieskumu Financial Post aj 48 najväčšia spoločnosť v Kanade. Jim Pattison je Vancouverský podnikateľ, prezident, CEO a jediný vlastník Jim Pattison Group. Spoločnosť má viac ako 29 000 zamestnancov a ročný obrat vo výške 6,3 miliardy dolárov. S investíciami v Kanade, USA, Mexiku, Európe, Ázii a Austrálii je vo vlastníctve spoločnosti viacero podnikov vrátane televíznych a rozhlasových staníc, predajcov áut, hypermarketov, siete magazínov, reklamných agentúr, realitných agentúr, obalových, rybárskych a drevospracujúcich firiem, finančných služieb a firiem podnikajúcich v oblasti zábavy.
Michal Gottwald

Michal Gottwald (* 29. apríl 1981, Čadca) je slovenský futbalový útočník. 
Hrával aj za slovenské kluby: FK Slávia Staškov, FK Dukla Banská Bystrica a FK Rapid Bratislava. V roku 1999 prestúpil do gréckeho superligového klubu ÓFI Iraklion. V roku 2001 prestúpil do MŠK Žilina a v r. 2005 do KP Legia Varšava. Po skončení zmluvy v Poľsku hral za Slovan Bratislava, v súčasnosti FK Dukla Banská Bystrica.
Telus

Telus je kanadská telekomunikačná spoločnosť so sídlom vo Vancouveri, ktorá poskytuje telefónne, internetové a televízne služby pre oblasť západnej Kanady. Za rok 2007 zaznamenala výnosy vo výške 8,143 miliardy C$.
Telus Communications bola založená v roku 1990 kanadskou provinciou Alberta ako holdingová spoločnosť s cieľom uskutočniť privatizáciu štátnej kráľovskej spoločnosti Alberta Government Telephones Commission (AGT). V roku 1995 získal Telus spoločnosť Edmonton Telephones (EdTel) od mesta Edmonton, čím sa Telus stal majiteľom všetkých telefónnych služieb v provincii Alberta. V roku 1996 sa Telus predstavil verejnosti ako obchodná spoločnosť, čím nahradil AGT a EdTel. V roku 1999 po zlúčení Telusu (v Alberte) a spoločnosti BCTel (v Britskej Kolumbii) vznikla Telus Corporation, čím sa Telus stal druhou najväčšou telekomunikačnou spoločnosťou v Kanade s 22% podielom na trhu po Bell Canada, ktorá má na trhu podiel vo výške 42%.
Hradec (Prievidza)

Hradec je miestna časť mesta Prievidza v rámci mestskej časti Prievidza V. Štvrte.
Dejiny.
Prvé osídlenie lokality sa datuje do mladšej doby kamennej, obdobia tzv. lengyelskej kultúry (3900 – 2900 pred Kr.), z ktorého pochádza veľmi dobre zachovalý nález niekoľkých kamenných nástrojov. Ďalšie osídlenie územia Hradca bolo keltské a dácke, ktoré vystriedalo v 6. – 8. storočí slovanské. Slovanské hradisko bolo postavené na blízkom kopci Hrádok a zrejme využívalo pôvodné časti valu keltského opevnenia. Hradisko však plnilo len funkciu strážneho bodu, keďže sa priamo v priestore opevnenia nenašli pozostatky budov.
Pôvodná samostatná obec, resp. osada patrila bojnickému panstvu. Prvá písomná zmienka je z roku 1433. Z roku 1723 pochádza pečatidlo ktoré má neidentifikovaný znak a v spodnej časti nápis „Oszada Hradecz“. Podľa sčítania z roku 1869 mala obec 30 rodín t. j. viac ako 350 obyvateľov. Od 14. júna 1964 patrí pod Prievidzu ako mestská časť štvrte spolu s Malou Lehôtkou. V súčasnosti má Hradec okolo 749 obyvateľov (31. 12. 2018).
Eisenhowerova doktrína

Termínom Eisenhowerova doktrína sa označuje prejav prezidenta Dwighta D. Eisenhowera, ktorý predniesol 5. januára 1957 v rámci správy Kongresu o situácii na Blízkom Východe. Podľa tejto doktríny mohli štáty Blízkeho východu požiadať USA o ekonomickú alebo vojenskú pomoc v prípade, že čelili hrozbe ozbrojenej agresie zo strany iného štátu. Eisenhower vo svojom prejave zvlášť zdôraznil aj sovietsku hrozbu, keď vyjadril odhodlanie USA zabezpečiť a chrániť teritoriálnu integritu a politickú nezávislosť štátov, ktoré žiadajú o pomoc pri ozbrojenej agresii zo strany národa kontrolovaného medzinárodným komunizmom.
V globálnom politickom kontexte bola doktrína vyhlásená ako reakcia na možnosť eskalácie Studenej vojny po tom čo sa Sovietsky zväz snažil využiť Suezskú krízu ako zámienku pre vstup svojich vojsk do Egypta. Francúzska a britská moc v regióne boli v dôsledku krízy výrazne oslabené o čo sa pričinilo aj USA tým, že neschvaľovalo postup svojich spojencov počas krízy. Eisenhower sa takisto snažil reagovať aj na vzostup moci egyptského prezidenta Násira. Násir sa snažil vyťažiť z americko-sovietskeho konfliktu proklamovanou neutralitou ale zároveň sa rozhodol akceptovať pomoc zo strany ZSSR, čím začali vznikať užšie vzťahy medzi oboma krajinami. 
Na regionálnej úrovni bolo zámerom doktríny poskytnúť nezávislým arabským štátom alternatívu voči Násirovej politickej kontrole a zároveň tak aj izolovať ich od možného sovietskeho vplyvu. V tomto ohľade realizácia doktríny zlyhala. Násirova moc bola do roku 1959 taká silná, že mal rozhodujúci vplyv na vytváranie vlád v susedných arabských štátoch vrátane Iraku a Saudskej Arábie. Násirov vzťah so Sovietskym vzťahom však ochladol a tak sa USA rozhodli akceptovať vzniknuté rozloženie síl.
Eisenhowerova vláda takisto videla potenciál Blízkeho východu stať sa stredobodom záujmu zahraničných politík USA a jeho spojencov v súvislosti s podielom na svetových zásobách ropy. V prípade, že by tento región pripadol do sovietskej sféry vplyvu pre spojencov by to znamenalo nedozerné ekonomické konsekvencie. Eisenhower bol počas Suezskej krízy proti zasahovaniu Veľkej Británie a Francúzsku v regióne. Toto rozhodnutie viedlo k tomu, že USA boli na Blízkom východe zo západných veľmocí osamotené a tak vystavili svoju energetickú bezpečnosť ohrozeniu, keďže ZSSR sa snažil vyplniť vzniknuté mocenské vákuum. Doktrína z roku 1957 bola protichodná k predchádzajúcim rozhodnutiam vlády, avšak teraz už USA museli vojenské náklady znášať osamotené.
V súvislosti s touto doktrínou USA v roku 1958 vojensky intervenovalo počas Libanonskej krízy na základe žiadosti libanonského prezidenta.
Trakai (hrad)

Hrad Trakai (po litovsky Trakų pilis, po poľsky zamek w Trokach) sa nachádza v rovnomennom mestečku asi západne od litovského hlavného mesta Vilnius.
História.
História hradu siaha do 13. storočia, kedy sa križiaci rádu nemeckých rytierov a livónskeho rádu snažili ovládnuť územie dnešnej Litvy. Litovské knieža Gediminas si v roku 1321 zvolil túto bahnitú oblasť na stavbu hradu, kam preniesol svoje sídlo z Kernavė. Tento hrad stál asi juhovýchodne od terajšieho mesta, na mieste, nazvanom dnes Senieji Trakai (Staré Trakai). Onedlho potom (1323) Gediminas založil ďalší hrad a nové hlavné mesto Vilnius. Na Trakai sa vrátil až Gediminov syn Kęstutis. 
V roku 1337 sa prvý raz spomínajú "Naujieji Trakai" (Nové Trakai) v dnešnej polohe na polostrove medzi jazerami. Križiaci vtedy hrad nedobyli, vypálili ale mesto a odtiahli. Na ochranu pred ďalšími útokmi bol systém opevnení prebudovaný a pozostával z dvoch nových hradov. Prvý, "Pusiašalio pilis" (Polostrovný hrad), z ktorého sa zachovali iba zvyšky hradieb, dal vybudovať knieža Kęstutis na polostrove ako predsunutú pevnosť, ktorá slúžila na obranu a druhý vnútorný hrad "Šalos pilis" (Ostrovný hrad) priamo na ostrove v jazere Galvė. Ostrovný hrad dal začiatkom 15. storočia prestavať veľkoknieža Vytautas na obytnú rezidenciu litovských panovníkov. 
V 16. storočí začal hrad Trakai strácať na význame a do popredia sa dostal Vilnius, v tom čase jedno z veľkých európskych miest. V 18. storočí sa z hradu stalo väzenie, nakoniec bol zrúcaný a zachovali sa len zvyšky veží a hradieb. 
Rekonštrukcia.
Od začiatku 20. storočia sa začala na základe archeologických výskumov a historických dokladov pripravovať kompletná rekonštrukcia hradu do podoby z 15. storočia. Počas poľskej vlády v rokoch 1929 až 1939 sa podarilo obnoviť časť hradu, dostavba pokračovala aj po druhej svetovej vojne za sovietskej vlády (s prerušením v roku 1961, ktoré zavinila kampaň proti „glorifikácii feudálnej minulosti“). Rekonštrukcia sa dovŕšila začiatkom 90. rokov. 
Orientácia na hrade.
Za vstupnou bránou sa rozkladá zámocký dvor, vľavo boli kazematy so zbrojnicou a skladmi, neskôr aj väzenie. Po padacom moste sa prejde na nádvorie, odkiaľ sa po drevených schodoch dostaneme do jednotlivých miestností. V hrade je zriadené múzeum histórie a súčasnosti Trakai, ktoré zobrazuje život šľachty a miestnych nevoľníkov.
Milan Majtán

 
PhDr. Milan Majtán, DrSc. (* 3. máj 1934, Vrútky – † 30. jún 2018, Bratislava) bol slovenský jazykovedec. Pracoval v Jazykovednom ústave Ľudovíta Štúra Slovenskej akadémie vied, venoval sa predovšetkým oblasti onomastiky, výskumu dejín slovenského jazyka a dialektológie.
Revízor

Revízor môže byť:
Ján Milan Dubovský

 
PhDr. Ján Milan Dubovský (* 7. jún 1933, Trnava – † 1. apríl 2005, Šenkvice) bol slovenský archivár a historik.
V rokoch 19541956 študoval na Cyrilometodskej bohosloveckej fakulte UK v Bratislave, v rokoch 19561960 absolvoval klasickú filológiu a históriu na Filozofickej fakulte UK v Bratislave. V rokoch 19602000 bol riaditeľom Štátneho okresného archívu v Pezinku. Bol aktívnym členom Slovenskej historickej spoločnosti pri SAV. Patrí medzi zakladateľov moderného slovenského archívnictva a pomocných vied historických.
Venoval sa najmä metodickým otázkam slovenského archívnictva. V publikačnej činnosti sa venoval najmä regionálnym dejinám obcí bývalého okresu Bratislava-vidiek. Okrem toho spracoval osud mužských a ženských reholí na Slovensku v rokoch 19501960. V oblasti literárnej histórie sa zameral najmä na dielo Juraja Fándlyho.
Jobagión

Jobagión (asi z lat. homagio = vazal zviazaný s pánom sľubom vernosti) môže byť v Uhorsku:
Z kráľovských a hradných jobagiónov sa 13. storočí vyvinula šľachta, ktorej panovník udeľoval pôdu a dedičné majetky (tzv. "filii jobagionum").
Medveď (priezvisko)

Medveď (o význame pozri medveď) je slovenské priezvisko. Je rozšírené predovšetkým v okresoch Banská Bystrica a Brezno, najviac (s veľkým odstupom) v meste Brezno, potom v Banskej Bystrici a obci Čierny Balog (okres Brezno).
Známi nositelia.
Pozri v článku Medveď.
Líška (priezvisko)

Líška (o význame pozri líška) je slovenské priezvisko. Je rozšírené predovšetkým na strednom Slovensku, najčastejšie je v Žiline, Lučenci, Ružinej (okres Lučenec), Turanoch (okres Martin) a Žiari nad Hronom.
Známi nositelia.
Pozri v článku Líška.
Koza (priezvisko)

Koza (o význame pozri koza) je české a slovenské priezvisko. Na Slovensku je najčastejšie v obciach Oščadnica (okres Čadca), Divín (okres Lučenec) a Lovčica-Trubín (okres Žiar nad Hronom). V Česku je najčastejšie v Hradci Králové a Prahe.
Známi nositelia.
Pozri v článku Koza.
Pavúk (priezvisko)

Pavúk (o význame pozri pavúk) je slovenské priezvisko. Najčastejšie je v Prešovskom kraji, najviac v Prešove, Gelnici, Bardejove a obci Proč (okres Prešov). 
Známi nositelia.
Pozri v článku Pavúk.
Straka (priezvisko)

Straka (o význame pozri straka) je slovenské a české priezvisko. Na Slovensku je najčastejšie v Prešove, Trenčíne, Širokom (okres Prešov), Zlatovciach (okres Trenčín) a v Bratislave.
Známi nositelia.
Pozri v článku Straka.
Alamagan

Alamagan je ostrov vulkanického pôvodu, nachádzajúci sa v centrálnej časti tichomorského súostrovia Severné Mariány. Ostrov predstavuje vrchol masívneho stratovulkánu, jeho plocha je 11,12 km2. V súčasnosti (podobne ako aj v minulosti) je riedko obývaný, záznamy z roku 2000 hovoria len o šiestich osobách. Sopka je v súčasnosti neaktívna, posledná erupcia sa odohrala pred cca 1 000 rokmi.
Guguan

Guguan je menší ostrov vulkanického pôvodu, nachádzajúci sa v centrálnej časti súostrovia Severné Mariány, asi 30 km južne od ostrova Alamagan a 64 km severovýchodne od ostrova Sarigan. Ostrov má dĺžku 2,8 km a plochu niečo cez 4 km2.
Severnú časť ostrova tvorí menší stratovulkán, na južnej časti sa nachádza erodovaná kaldera s postkalderovým dómom. Posledná vulkanická aktivita na ostrove sa odohrala medzi rokmi 1882 a 1884, keď došlo k vytvoreniu severného vulkánu.
Sublimácia

Sublimácia môže byť:
Sublimácia (psychológia)

Sublimácia je v psychológií obranný mechanizmus spočívajúci v premene nižšieho vitálneho pudu (obyčajne sexuálneho) na vyššiu, spoločensky prijateľnejšiu a uznávanú činnosť (kultúrnu, umeleckú, sociálnu a i.). 
V zmysle Freudovho ponímania je to napr. prenos energie libida na iný cieľ, vzdialený od sexuálneho uspokojovania, a pudová energia sa transformuje na sociálne prijateľnú, morálne schvaľovanú a uvoľňuje napätie spoločensky prípustnejšou formou. Na základe sublimácie vznikajú náboženské kulty, umenie, veda, spoločenské inštitúcie, vývoj ľudstva.
Zealandia Bank

Zealandia Bank je stratovulkán, nachádzajúci sa v Tichom oceáne medzi ostrovmi Guguan a Sarigan. Sopka je tvorená andezitmi až bazaltami a jej vrchol sa nachádza necelý meter pod hladinou mora. Vek poslednej erupcie nie je známy, no expedícia NOAA v roku 2004 objavila fumarolickú aktivitu v oblasti Zealandia Bank.
Hora krížov

Hora krížov, niekedy aj Krížový vrch () je umelý pahorok, ktorý sa nachádza severne od litovského mesta Šiauliai. Hora krížov je od Šiauliai vzdialená cca 25 kilometrov a z mesta sem premávajú autobusy. Na pahorku sú umiestnené tisíce krížov.
Podľa archeologických nálezov zo začiatku 90. rokov stál v blízkosti dnešného pahorku v 14. storočí hrad livonských rytierov. Prvé kríže boli na mieste vztýčené v prvej polovici 19. storočia na pamiatku obetí poľského novembrového povstania z roku 1831, ktoré tam pochovali. Nasledovalo pochovanie obetí ďalšieho poľského povstania, januárového povstania z roku 1863.
Na začiatku 20. storočia bolo na mieste približne 100 krížov a ich počet vďaka domácim a zahraničným pútnikom neustále rástol. V čase, keď bola Litva súčasťou Sovietskeho zväzu, sa vládnuci režim pokúsil miesto ako nežiaduci náboženský a národný symbol opakovane zlikvidovať. Kríže boli niekoľkokrát zničené buldozérmi, prvý raz v roku 1961, ale miestni obyvatelia ich vždy znova vztýčili. Keď nastalo uvoľnenie politických pomerov po roku 1985, Sovietsky zväz sa vzdal snahy zničiť toto miesto.
V roku 1993 navštívil Horu krížov pápež Ján Pavol II. Z tohto miesta celebroval omšu, na ktorej sa zúčastnilo asi 100 000 veriacich. Pápež venoval miestu drevenú sochu Krista.
Dnes je Hora krížov cieľom mnohých turistov a pútnikov z celého sveta, ktorí na ňu prinášajú stále nové kríže. Väčšina krížov je z dreva, niektoré sú z kovu, plastu či kameňa.
Na pahorku je v súčasnosti asi 55 000 krížov, v tomto počte nie sú zarátané malé kríže.
Hora krížov je nielen kresťanským pútnickým mestom, ale aj symbolom odporu Litovcov voči okupačnému sovietskemu režimu.
Sarigan

Sarigan je 3 km široký ostrov vulanického pôvodu, nachádzajúci sa v tichomorskom súostroví Severné Mariány. Ostrov má trojuholníkový tvar a je to vrchol neaktívneho stratovulkánu. V súčasnosti nie je obývaný a je na ňom zriadená prírodná rezervácia.
Anatahan

Anatahan je sopečný ostrov, nachádzajúci sa v južnej časti súostrovia Severné Mariány. široký ostrov predstavuje vrchol masívneho stratovulkánu, ukončeného kalderou s rozmermi 2,3 × Sopka bola až do roku 2003 považovaná za neaktívnu. 10. mája sa však prebudla a veľká explozívna erupcia vyvrhla asi 4,5 mil. km63 tefry a vulkanického popola. Odvtedy eruptuje pravidelne každý rok, aj keď s mešou intenzitou. V okolí sopky sa nachádzajú aj početné podmorské krátery, z ktorých unikajú plyny.
Tréma (psychológia)

Tréma (z = triasť sa, "tremendus" = hrozný, "tremor" = chvenie, hrôza) je mentálna, resp, emočná dispozícia, stav nepríjemného pocitu napätia pred osobnou prezentáciou na verejnosti alebo pred podaním výkonu (skúška). V prípade ľahšej formy – po príprave a psychickej mobilizácii vnútorných síl organizmu - nepríjemné pocity miznú so zahájením činnosti; ak sa stupňujú, často znemožňujú výkon a vedú k nadmernému stresu. Trému zosilujú predchádzajúce neúspechy, negatívne poznámky a manifestovaná kritika okolia, prehnané nároky, prílišná zodpovednosť, snaha uspieť za každú cenu a iné.
East Diamante

East Diamante je názov podmorského vulkánu, ktorý sa nachádza v Pacifiku, v južnej časti reťaze vulkanického ostrovného oblúka Severné Mariány. Sopka je tvorená kalderou, na dne ktorej sa nachádzajú mladší komplex lávových dómov a troskových kužeľov. V rámci komplexu sa vyskytuje aj viacero čiernych fajčiarov v hĺbke niekoľko sto metrov, čo sú najplytkejšie sa vyskytujúce čierne fajčiare na našej planéte.
Ruby (sopka)

Ruby je podmorský vulkán prevažne bazaltového zloženia, ktorý sa nachádza v tichomorskom vulkanickom ostrovnom oblúku Severné Mariány, severozápadne od ostrova Saipan a jeho vrchol je len 230 m pod hladinou mora. Jediná erupcia bola zaznamenaná v roku 1995.
Esmeralda Bank

Esmeralda Bank je masívny podmorský vulkán, nachádzajúci sa v južnej časti súostrovia Severné Mariány. Vulkán je tvorený troma štítmi, najvyšší sa nachádza len 43 m pod hladinou mora. Erupcie sopky neboli zaznamenané, ale v zmena v zafarbení vody a unikanie sírnych plynov v oblasti Esmeralda Bank indikujú minimálne bohatú solfatárovú aktivitu.
Northwest Rota

Northwest Rota je aktívna podmorská sopka, nachádzajúca sa v Pacifiku, asi 64 km severozápadne od mariánskeho ostrova Rota (od čoho pochádza jej označenie) a 100 km severne od Guamu. Sopka bola objavená pri expedícii NOAA v roku 2003. Je tvorená prevažne andezitmi a bazaltami a jej vrchol je 517 m pod hladinou mora. Aktívny kráter bol pomenovaný "Brimstone Pit" a nachádza sa na južnom svahu asi 40 m pod vrcholom.
Forecast

Forecast je podmorská sopka, nachádzajúca sa v Tichom oceáne asi 70 km západne od Guamu. Sopka bola objavená expedíciou NOAA v roku 2006. Komplex termálnych prameňov dosahuje teploty až 200 °C, čo je jedna z najvyšších tepôt hydrotermálnych systémov v mariánskom ostrovnom oblúku.
X (sopka)

X je označenie podmorskej sopky, nachádzuajúcej sa v Pacifiku asi 70 km juhozápadne od ostrova Guam. Vrchol vulkánu sa nachádza v hĺbke 1 320 m pod hladinou mora a je ukončený kalderou. Sopka bola objavená expedíciou NOAA v roku 2003.
Peptid

Peptid je organická chemická zlúčenina, ktorá vzniká zlúčením viacerých aminokyselín. Tie jednotlivé, v definovanom poradí (sekvencii) viazané aminokyseliny, sú pritom spojené do jedného nerozvetveného reťazca. Aminokyseliny v peptide sú navzájom pospájané amidovou väzbou. Kvôli veľkému významu peptidov v biochémii a organickej chémii je táto forma viazania nazývaná aj peptidová väzba. Ako peptidy označujeme relatívne krátke reťazce aminokyselín s 50 (vo všeobecnosti maximálne 100) aminokyselinami.
Charakteristika a nomenklatúra.
Peptidy sa od bielkovín líšia iba veľkosťou. Delenie medzi peptidmi a bielkovinami nie je jednoznačné a je určené dohodou. Hranica je približne pri 100 aminokyselinách. V prírode vznikajúce peptidy sú tvorené prevažne prostredníctvom proteínovej biosyntézy. Informácia o sekvencii, čiže poradí aminokyselín, je kódované v DNA. Peptidy spĺňajú veľké množstvo funkcií. Ich funkčná charakteristika je pritom ale v prevažných prípadoch pochopená len sčasti. Sú známe príklady, v ktorých peptidy účinkujú ako hormóny, ďalšie vykazujú naopak pri zápaloch tlmiace alebo podporujúce účinky a ďalej sú známe aj antibiotické a antivirálne peptidy. Niektoré v potrave často sa vyskytujúce proteíny ako glutény, kazeíny alebo aj vo vajíčkach alebo špenáte nachádzajúce sa bielkoviny, môžu byť zažívacím procesom premenené na takzvané opioidné peptidy. Takéto peptidy na telo účinkujú podobným spôsobom ako morfín. Osoby, ktoré nie sú schopné opioidné peptidy ďalej zažívaním premeniť, môžu vyvinúť príznaky fyzickej alebo duševnej choroby. Pojem peptid vytvoril Emil Fischer (1906). Peptid bol zložený z peptónu, proteínovo odbúraných produktov pepsínu a koncovky z polysacharid vďaka analógii k ich výstavbe z monomérov.
Štruktúra.
Pri kondenzácii aminokyselín reaguje karboxylová skupina jednej aminokyseliny formálne počas úniku vody s aminoskupinou druhej aminokyseliny na kyselinoamidové skupenstvo -CO-NH- (peptidová väzba). Voľnú aminoskupinu na jednom konci peptidu nazývame N-koniec a na druhom konci sa táto skupina nazýva C-koniec. Peptidová väzba nie je voľne otáčateľná, čo zohráva dôležitú úlohu v sekundárnej štruktúre proteínov.
Rozdelenie.
Všeobecne sa počet aminokyselín, z ktorých jedna peptidová molekula pozostáva nazýva aj dĺžka reťazca. Na základe dĺžky reťazca rozdeľujeme:
Zoznam logických integrovaných obvodov TTL radu 7400

Zoznam logických integrovaných obvodov TTL radu 7400
Klaudia Buganová

PhDr. Klaudia Buganová (*1953) je slovenská etnografka, odborná pracovníčka Východoslovenského múzea v Košiciach. 
V rokoch 1975 až 1979 študovala etnografiu na Univerzite Komenského v Bratislave.
Zoznam logických integrovaných obvodov CMOS radu 4000

Zoznam logických integrovaných obvodov CMOS radu 4000
Letisko Charlesa de Gaulla

Letisko Charlesa de Gaulla () alebo Letisko Roissy, (IATA: CDG, ICAO: LFPG) je najväčšie letisko v Paríži a po londýnskom letisku Heathrow druhé najväčšie v Európe, čo do počtu pasažierov.
Je vzdialené 23 kilometrov severovýchodne od Paríža a s mestom je spojené mnohými dopravnými linkami či už vlakovými (RER, TGV), alebo autobusovými (RoissyBus, autobusové linky RATP č. 350 a 351). Toto letisko bolo jedno z prvých v Európe, ktoré malo integrovaný dopravný systém.
Tri terminály letiska spájajú bezplatné autobusy, ktoré denne prepravia približne 200 000 ľudí. Terminál 1 obsluhuje medzinárodné lety, avšak nezahŕňa Air France, Terminál 2 zahŕňa Air France a iné linky do európskych destinácií a Terminál T9 obsluhuje výlučne charterové lety. Terminál 2 má momentálne 5 separovaných hál a je ďalej rozširovaný na predbežnú kapacitu 50 mil. ľudí do roku 2010. Terminál 2E otvorili znovu v roku 2008 po zrútení strechy v roku 2004.
Letisko Charlesa de Gaulla ponúka svojim zákazníkom možnosť ubytovať sa v luxusných hoteloch ako napr. Sheraton, Holiday Inn.
Marco Aurelio Soto

Marco Aurelio Soto (* 13. november 1846, Tegucigalpa, Honduras - † 25. február 1908, Paríž, Francúzsko) bol prezident Hondurasu od 27. augusta 1876 do 19. októbra 1883. Je známy ako liberálny reformátor.
Triak

Triak (z anglického "triode alternating current switch" - triódový spínač striedavého prúdu) je polovodičová spínacia súčiastka, schopná viesť elektrický prúd oboma smermi. Vlastnosťami približne zodpovedá dvom antiparalelne zapojeným tyristorom, ktorých riadiace elektródy sú prepojené do jednej. Triaky sa vyrábajú pre bežné napätia v rozvodných sieťach a pre prúdy rádovo jednotiek ampérov.
Typické využitie triaku je pri regulácii intenzity osvetlenia, výkonu vyhrievacích telies, otáčok elektromotorov v práčkach, vŕtačkách, ventilátoroch a ďalších domácich elektrických spotrebičoch. Jeho hlavnou výhodou je jednoduché zapojenie do elektrického obvodu.
Oswaldo López Aréllano

Oswaldo López Arellano (* 30. jún 1921, Danlí, Honduras† 16. máj 2010, Tegucigalpa) bol honduraský pilot, politik a dva razy prezident Hondurasu: od 3. októbra 1963 do 7. júna 1971 a od 4. decembra 1972 do 22. apríla 1975. K moci sa dostal vojenskou silou.
Ako osemnásťročný vstúpil do armády a neskôr sa stal pilotom vojenského letectva. V roku 1957 bol členom vojenskej junty, ktorá na krátko uchopila moc v krajine. Prvý raz sa stal prezidentom po vojenskom prevrate, ktorý sa uskutočnil 10 dní pred plánovaným termínom volieb. Tie pripustil až o osem rokov, ale druhý raz sa k moci dostal opäť iba po vojenskom prevrate. V roku 1975 obvinili vyšetrovatelia v USA firmu United Brands Company, nástupkyňu známej United Fruit Company, z korupcie. Prezident López mal dostať 1,25 milióna dolárov za zníženie vývozných ciel na banány. Lópeza zosadil jeho generál Juan Alberto Melgar Castro. Tento škandál je známy v Hondurase ako "Bananagate".
Oswaldo López potom až do smrti pôsobil ako podnikateľ.
Erika Bršelová

Erika Bršelová (* 25. august 1986) je slovenská atlétka, bežkyňa na 100 a 200 metrov. Je členkou klubu AK Inter Bratislava a je úradujúca halová majsterka Slovenska v behu na 60 metrov. Trénuje ju Ján Surgáč.
Úspechy.
Halové majstrovstvá Slovenska (Bratislava)
Beh na 60 metrov:
Beh na 200 metrov:
Majstrovstvá Slovenska
Beh na 100 metrov:
Beh na 200 metrov:
Alfonz XIII. (Španielsko)

Alfonz XIII. (* 17. máj 1886, Madrid – † 28. február 1941, Rím) bol španielsky kráľ v rokoch 1886 – 1931 z rodu Bourbonovcov.
Led Zeppelin IV

Led Zeppelin IV je všeobecne známy, ale neoficiálny názov štvrtého štúdiového albumu anglickej rockovej skupiny Led Zeppelin. Album bol vydaný 8. novembra 1971. S predajom viac ako 23 miliónov nosičov (len v USA) patrí medzi najlepšie predávané albumy v histórii. Hudobné vydavateľstvo Atlantic Records vo svojich katalógoch označuje tento album ako Four Symbols, alebo The Fourth Album. Gitarista skupiny Jimmy Page ho tiež bežne označuje ako album "Led Zeppelin IV".
Album bol spočiatku nahrávaný v štúdiách "Basing Street Studios" patriacich Island Records v tom istom čase ako album "Aqualung" od skupiny Jethro Tull, neskôr na ďalších miestach napr. "Headley Grange" v Anglicku, "Sunset Sound" v Los Angeles, ale aj v známom mobilnom štúdiu Rolling Stones Mobile Studio patriacemu skupine Rolling Stones (nahrávala v ňom svoj album "Machine Head" skupina Deep Purple).
"Led Zeppelin IV" patrí medzi albumy, ktorých skladby sú hrané v rádiách zameraných na klasickú rockovú produkciu, sú na ňom také ikony tohto žánru ako je skladba „Black Dog“, či „Stairway to Heaven“.
V roku 1998 čitatelia "časopisu Q" umiestnili album "Led Zeppelin IV" na 26. miesto medzi najlepšími albumami všetkých čias, v roku 2000 tento istý časopis dal tento album na 26. miesto stovky najlepších britských albumov.
V roku 2003 bol tento album časopisom "Rolling Stone" zaradený na 66. miesto zoznamu najlepších albumov všetkých čias.
V TOP 100 hudobných albumov 70. rokov v internetovej publikácii Pitchfork Media je tento album na 7. mieste. V roku 2005 v ankete o najlepší album klasického rocku kanadského rockového rádia Q107 sa umiestnil album "Led Zeppelin IV" na druhom mieste. 
V roku 2006 bol album zvolený na prvé miesto stovky najlepších britských albumov v časopise "Classic Rock", v tom istom roku časopis "Guitar World" umiestnil tiež na prvé miesto a v ankete ABC media top ten získal siedmu pozíciu.
Filibustier

Filibustier je účastník nepovolenej vojenskej expedície do cudzej krajiny. Tento pojem sa obvykle používa na pomenovanie občanov USA, ktorí sa pokúšali podporovať protivládne povstania v Latinskej Amerike v polovici 19. storočia. Filibustieri pôsobili bez povolenia vlády svojej krajiny a obvykle boli motivovaní finančným ziskom, ale aj ideologicky alebo dobrodružstvom.
Samotný termín pochádza cez španielčinu, kde "filibustero" znamenalo "pirát", z holandčiny, kde mal podobu "vrijbuiter" — doslova čosi ako „lupič voľnej koristi“. Prvý raz bol použitý v súvislosti s ľuďmi, ktorí prepadávali španielske kolónie a lode v Karibskom mori, z ktorých najznámejší bol sir Francis Drake, ktorý v roku 1573 vyplienil Nombre de Dios. Po zániku pirátstva v tejto oblasti začiatkom 18. storočia pojem upadol do zabudnutia.
Začal sa znovu používať potom, ako rôzni dobrodruhovia sa pokúsili dobyť silou niektoré stredoamerické krajiny, ostrovy v karibskom mori a Mexiko. Najvýznamnejší z nich boli William Walker, Narciso López a John A. Quitman. Hoci často mali podporu širokej verejnosti, občania USA, ktorí sa k nim pripojili alebo ich materiálne podporovali, porušovali zákon o neutralite.
Physical Address Extension

Physical Address Extension anglický výraz - skratka PAE je Rozšírenie fyzickej adresy operačnej pamäte (RAM) počítača.
V operačnom systéme MS Windows XP je to preložené ako "Prípona fyzickej adresy".
Alfonz XII. (Španielsko)

Alfonz XII. zvaný "el Pacificador" (* 28. november 1857, Madrid – † 25. november 1885, Madrid) bol španielsky kráľ v rokoch 1874 – 1885 z rodu Bourbonovcov. Bol synom Izabely II. Na základe vyhlásenia generála Martíneza Camposa bol roku 1874 vyhlásený za kráľa. Zreštauroval bourbonskú monarchiu.
Frankenstein

Frankenstein, čiže moderný Prometeus je román Mary Shelleyovej. Autorka román napísala ako 18-ročná. Prvé vydanie vyšlo anonymne v Londýne v roku 1818, Shelleyovej meno sa objavilo až na revidovanom treťom vydaní, vydanom v roku 1831.
Názov románu vychádza z postavy vedca Victora Frankensteina, ktorý sa naučí vytvoriť život a stvorí bytosť podobnú človeku, ale väčšiu a mocnejšiu. V modernej pop-kultúre ľudia zvyknú Frankensteinom nazývať práve toto stvorenie, najmä po uvedení rovnomenného filmu v roku 1931, napriek tomu, že ide o meno postavy vedca.
"Frankenstein" je román s prvkami gotického románu a romantizmu. Vo svojej dobe to bolo tiež varovanie pred prekračovaním prirodzených medzí moderným človekom v ére Priemyselnej revolúcie, na čo naráža podnadpis románu "Moderný Prometeus".
Príbeh mal značný vplyv na literatúru a pop-kultúru a začal celý žáner hororových príbehov a filmov. Je považovaný za prvý román vedeckej fantastiky. Román kladie otázky relevantné aj v súčasnosti.
Stavebnica

Stavebnica je súprava predpripravených dielov (kociek, výliskov, súčiastok, modulov a pod.), umožňujúca stavbu jednej alebo viacerých rozličných konštrukcií. Hotové predpripravené diely umožňujú sústrediť sa na stavbu komplexných konštrukcií bez nutnosti venovať čas príprave, výrobe, prípadne nákupu jednotlivých dielov. 
Stavebnica môže byť cielená ako detská hračka, školská učebná pomôcka, prípadne ako hobby. Účelom stavebnice je rozvoj motorických schopností, predstavivosti, fantázie a v prípade výukových a experimentálnych stavebníc aj osvojenie si vedomostí a zručností z určitej oblasti príťažlivou formou.
Experimentálne stavebnice.
Experimentálne stavebnice sú špecializované stavebnice, umožňujúce realizáciu vedecko-technických pokusov (experimentov). Medzi oblasti, najčastejšie pokrývané experimentálnymi stavebnicami patria: chémia, fyzika, elektrotechnika, robotika, optika. Využívajú sa hlavne pri výuke na školách ako učebné pomôcky, mnohé sú tiež dostupné ako technické hračky, napr. elektronické stavebnice.
Amadeus I. (Španielsko)

Amadeus I. Savojský (vl. m. Amadeo Ferdinand Maria* 30. máj 1845, Turín – † 18. január 1890, Turín) bol španielsky kráľ v rokoch 1870 – 1873 a prvý vojvoda z Aosty z rodu Savojských. Usiloval sa presadiť demokratické reformy a dodržiavanie ústavy, čelil tlaku republikánov. V roku 1873 abdikoval.
Ion Iliescu

Ion Iliescu (* 3. marec 1930, Olteniţa, Rumunsko) je rumunský politik. Bol prezidentom Rumunska v období od 20. mája 1990 do 29. novembra 1996 a od 20. decembra 2000 do 20. decembra 2004. V roku 1989 založil politickú stranu Front národnej spásy a stal sa jej predsedom.
Počas diktatúry Nicolae Ceauşesca zastával post vedúceho ideologického oddelenia ÚV RRS a ministra mládeže. Neskôr, keď sa Iliescu dostal do komunálnej politiky, diktátor v ňom uvidel vážneho konkurenta a dočasne ho odstránil z politického života.
V roku 1989 sa postavil na čelo revolučnej skupiny rumunského obyvateľstva, ktorá chcela zvrhnúť Nicolae Ceauşesca z postu prezidenta Rumunskej socialistickej republiky. Počas svojho prezidentského mandátu uprednostňoval autoritatívne metódy vlády, podobné jeho predchodcovi Nicolae Ceauşescovi.
Mosina

Mosina je mesto a obec v Poľsku, vo Veľkopoľskom vojvodstve, v Poznaňskom okrese, nad Mosinskom kanálom; 22 kilometrov južne od Poznani. V rokoch 1975-1998 mesto ležalo v Poznaňskom vojvodstve. Mosina má rozlohu 13,58 km² a žije tu 12 110 obyvateľov.
Hradlo XOR

Hradlo XOR (angl. "XOR gate", skratka z "eXclusive OR") je druh logického digitálneho elektronického obvodu zo skupiny kombinačných obvodov (hradiel).
Funkcia.
Hradlo XOR je jedným zo základných kombinačných logických obvodov, ktorého výstup je "exkluzívny" logický súčet vstupov („buď A, alebo B“). Výstup je log.1 vtedy a len vtedy ak sa hodnoty vstupov líšia.
XOR je funkciou súčtu modulo 2, využíva sa preto v binárnych sčítačkách v aritmeticko-logických jednotkách počítačov. Polovičná sčítačka pozostáva z jedného hradla XOR (súčet) a jedného hradla AND (prenos do vyššieho rádu).
Tri a viac vstupov.
XOR je binárna operácia – je definovaná na dvoch vstupoch. V elektronike sa ale bežne používa pojem hradla XOR pre 3 a viac vstupov. 
Najčastejšia interpretácia je taká, že prvé dva vstupy sú privedené do prvého hradla XOR. Každý ďalší vstup je privedený spolu s výstupom predchádzajúceho hradla na vstup ďalšieho hradla XOR. Výsledkom je obvod, ktorého výstup je log.1 vtedy a len vtedy ak je log.1 na nepárnom počte vstupov. Takýto obvod sa využíva ako generátor parity.
Možná je aj druhá interpretácia, vychádzajúca z pojmu „"exkluzívny"“ logický súčet ako aj z IEC značky hradla XOR (pozri obr. vpravo). Podľa tejto interpretácie je výstup log.1 vtedy a len vtedy, ak práve na jednom z N vstupov je log.1, čo by zodpovedalo aj „=1“ v značke IEC. IEC značka však nebola myslená pre širšie než 2-vstupové hradlo a takéto jej rozšírenie nie je platné. Táto interpretácia viacvstupového hradla XOR nie je v praxi častá, nakoľko sčítačky a generátory parity sú častejšie než detektory „1 z N“.
Prevedenie.
XOR hradlo sa vyrába vo forme integrovaného obvodu, pričom sa obvykle umiestňuje niekoľko XOR hradiel do jedného puzdra, aby sa využili všetky dostupné vývody puzdra.
Kvarken

Kvarken je názov pásu mora s početnými ostrovmi, ktorý vedie v Baltickom mori na juhu Botnického zálivu od švédskej pevniny k fínskej. Väčšina územia sa pritom nachádza na švédskej strane. 
V roku 2000 bol Kvarken zapísaný do svetového kultúrneho dedičstva UNESCO.
Bratislavská medzinárodná škola liberálnych štúdií

Bratislavská medzinárodná škola liberálnych štúdií alebo BISLA je súkromná vysoká škola v Bratislave. Je personálne prepojená s Bratislavským inštitútom humanizmu. Je založená na filozofii liberálnych vied a umení.
Je jedinou školou svojho druhu na Slovensku a jednou z mála v širšom okolí. Vznikla v roku 2006. Jej priamym predchodcom bol Výberový vzdelávací spolok. 
Povereným rektorom BISLA je doc. Samuel Abrahám, PhD., politológ, vydavateľ a šéfredaktor časopisu Kritika &amp; Kontext. Prorektorom a garantom štúdia je prof. PhDr. František Novosád, CSc. Od septembra 2015 na BISLe pôsobí bývalá premiérka Iveta Radičová.
Alternate Ego

„Alternate Ego“ je prvý singel z EP "Monsters In Your Drawers" od slovenskej indie skupiny The Swan Bride. V hitparáde Rádia FM Top FM sa od nasadenia 15. 12. 2007 udržal 27 týždňov. Päťkrát obsadil prvé miesto.
Mad Romance

„Mad Romance“ je druhý singel z EP "Monsters In Your Drawers" od slovenskej indie skupiny The Swan Bride.
Marhanec

Marhanec (; ) je mesto v Dnepropetrovskej oblasti na Ukrajine. Počet obyvateľov: 55 tisíc (r. 2007), rozloha: 37 km². Spolu s mestami Nikopol a Pokrov tvorí Nikopoľskú aglomeráciu.
Poloha.
Leží v blízkosti rieky Dneper pri Kachovskej priehrade.
Nikopol (Ukrajina)

Nikopol (; ; , v preklade: "mesto víťazstva") je mesto v Dnepropetrovskej oblasti na Ukrajine. Je sídlom samostatného rajónu. Nikopol leží na hlavnej ceste a železničnej trati spájajúcej priemyslové oblasti Doneččyny, Záporožia a Kryvyjho Rihu.
Počet obyvateľov je 138 200 (2001) a rozloha 50 km². Spolu s mestom Marganec a Pokrov tvorí Nikopolskú aglomeráciu.
Európska banka pre obnovu a rozvoj

Európska banka pre obnovu a rozvoj (angl. "European Bank for Reconstruction and Development"), skr. EBOR, je medzinárodná finančná inštitúcia, ktorá sídli v Londýne. Vznikla v Paríži 29. mája 1990. Slovensko je členom EBOR od roku 1993. Funkciu guvernéra za Slovenskú republiku v EBOR vykonáva minister financií, prípadne guvernér NBS.
Cieľ.
Cieľom EBOR je podpora transformácie krajín na trhovo orientované ekonomiky v strednej a východnej Európe a bývalom Sovietskom zväze. Táto pomoc prebieha formou poradenskej činnosti, poskytovaním pôžičiek, a garanciami. Takto EBOR podporuje konkurenčnú a súkromnú hospodársku činnosť v 27 krajinách strednej Európy a Pobaltia, južnej a východnej Európy.
Členovia.
EBOR tvorí 61 členských krajín spolu s Európskou úniou a Európskou investičnou bankou. Sú to vlastne aj jej akcionári. Celková výška upísaného kapitálu je 20 mld. EUR, z toho 5 mld. eur predstavuje splatený kapitál a zvyšných 15 mld. eur je splatných na požiadanie. 
Orgány.
Najvyšším orgánom banky je rada guvernérov. Najvyšším predstaviteľom EBOR je jej prezident, ktorý je volený Radou guvernérov na štvorročné obdobie. Rada riaditeľov zodpovedá za výkonnú moc. Pozostáva z 23 výkonných riaditeľov menovaných na tri roky jednotlivými zoskupeniami krajín. Ich podiel na rozhodovaní závisí od podielu na veľkosti imania EBOR.
Snochačestvo

Snochačestvo (z - synova manželka (nevesta), čes. "snacha") je starý slovanský zvyk keď svokor mal pohlavný styk so synovou manželkou v prípade ak bol syn ešte nedospelý, alebo bol dlhodobo neprítomný. Deti narodené z takéhoto spojenia boli právoplatnými deťmi syna a jeho manželky.
Prichádzajúca kresťanská (pravoslávna) cirkev začala tento zvyk odsudzovať a označovať za incest.
Predpokladá sa, že tento zvyk bol prejavom matriarchátu Slovanov a splnenia ženinho práva na plodnosť. Až v 18. a 19. storočí prerástol v Rusku v prejav patriarchálnej nadvlády alebo "rodinnej prostitúcie", ktorý súvisel najmä s povinným odchodom synov - nevoľníkov - na sezónne poľnohospodárske práce.
Piz Bernina

Piz Bernina je vrch nachádzajúci sa v pohorí Bernina na hraniciach Talianska a Švajčiarska. Ide o najvyššiu horu Východných Álp a zároveň ich jedinou štvortisícovku. Je to ľadovcový vrchol, ktorý sa k severu prezentuje spolu so svojim susedom, horou Piz Roseg, vysokou, ľadovou stenou. Z juhu je to skalná stena o výške takmer 1000 metrov. Výhľady z vrchola sú výborné na oblasť pohorí Albula a na žulové, neprístupné vrcholy Bergellu.
Prístup.
Východiskovými bodmi pre výstup od juhu je dolina Valmalenco (priehradná nádrž Campomoro). Najľahší výstup vedie z juhu, z Talianska cez ľadovec Scerscen. Hlavnými bodmi výstupu sú chaty Rifugio Marinelli Bombardieri () a vyššie položená chata Rifugio Marco e Rosa (). Výstup je hodnotený obťažnosťou PD s lezeckými vložkami na vrcholovom hrebeni Spallagrat – II.UIAA.
Na na severe (Švajčiarsko) je východiskovým bodom pre výstup obec Pontresina. Výstup vedie rozpukaným ľadovcom Morteratsch a je o niečo obťažnejší ako južný variant. Oficiálne hodnotenie je PD / II.UIAA. Hrebeň Spallagrat už prekonáva spolu s cestou vedúcou od juhu.
Veľmi ťažká horolezecká túra, ktorá je medzi horolezcami veľmi obľúbená. Oficiálne hodnotenie obťažnosti hovorí o stupni AD, ostrý mixový hrebeň vedúci zo severu, dĺžka samotného prechodu hrebeňa až 4 hod., ťažká orientácia pri nástupu pod hrebeň.